Modeblad: Kry jou perfekte aandrok | Get It Online Bloemfontein
Modeblad: Kry jou perfekte aandrok
Ons verstaan dit al te goed – elke vrou wil af en toe soos 'n prinses voel. Ons het vier van Bloem se topmode-ontwerpers genader om vir ons 'n smakie te gee van hierdie jaar se neigings vir aanddrag Matriekafskeidrok – uitgesort!
Vir 'n wyle was hierdie snit effe ou nuus, maar dit is terug met mening! Neem 'n bietjie van die lengte weg om die
klassieke balrok-snit 'n bietjie meer byderwets te maak. Dit dra by tot 'n speelse, dog elegante voorkoms. Hierdie
rok is van Baptiste, deur Stanley Baptiste.
Swart en klassiek
'n Mens kan nooit-ooit verkeerd gaan met hierdie snit en kleur nie. Swart sal altyd klassiek bly vir 'n aandrok, en die noupassende snit met die sleep sorg vir ou-wêreldse elegansie en 'n tikkie drama. Hierdie rok is van Gerhardt Shebe Creations, deur Gerhardt Shebe.
Ons keer terug na die feëtjie-voorkoms met rokke wat vanaf die hoogste deel van die middel uitskop en byna oortollige deurskynende chiffonlae het. Sagte pastelkleure saam met hierdie voorkoms is pragtig. Hierdie rok is van Orijinel, deur Elmerane van Ryneveld.
Sagte blommotiewe is nog lank nie ou nuus nie. So 'n rok beloof om al die aandag in 'n vertrek te trek. Dis 'n neiging
wat hoofsaaklik van die 80's kom, en ons is steeds mal daaroor. Hierdie rok is van EL Heathchote Designer Wear,